แบบฟอร์มการเสนอโครงการบริการวิชาการแก่สังคม ปีงบประมาณ 2558

มหาวิทยาลัยขอนแก่น

แผนงาน บริการวิชาการแก่สังคม งาน/โครงงาน บริการวิชาการแก่ชุมชน

**ชุดโครงการที่เสนอขอรับงบประมาณ**

🞎 การถ่ายทอดเทคโนโลยีจากผลงานวิจัยจากมหาวิทยาลัยขอนแก่นสู่ชุมชน

🗹 ชุมชนต้นแบบเศรษฐกิจพอเพียง

🞎 ความร่วมมือทางวิชาการกับประเทศอนุภูมิภาคลุ่มน้ำโขงและประชาคมอาเซียน

🞎 โครงการอันเนื่องมาจากพระราชดำริ

**ชื่อโครงการ ค่ายบูรณาการทางสัตวแพทย์ครั้งที่ 11 ประจำปีการศึกษา 2557**

# หัวหน้าโครงการ ผศ.ดร.วีรพล ทวีนันท์ รองคณบดีฝ่ายกิจการนักศึกษา

**หน่วยงาน** คณะสัตวแพทยศาสตร์มหาวิทยาลัยขอนแก่น

โทรศัพท์/โทรสาร 043-202404, 043-364492 ภายใน 47004 มือถือ 083 6643115

อีเมล์ weerapol@kku.ac.th, wtaweenan@gmail.com

**ผู้ร่วมโครงการ**

|  |  |  |  |  |
| --- | --- | --- | --- | --- |
| ลำดับที่ | ชื่อ-สกุล | ตำแหน่ง(ทางวิชาการ/บริหาร) | หมายเลขโทรศัพท์ | อีเมล์ |
| 1 | รศ.ดร.สมบูรณ์ แสงมณีเดช | รองศาสตราจารย์ | 081-3802549 | sombn\_sa@kku.ac.th |
| 2 | ผศ.สุรสิทธิ์ อ้วนพรมมา | ผู้ช่วยศาสตราจารย์ | 081-7175028 | asuras@kku.ac.th |
| 3 | ผศ.วราภรณ์ ศุกลพงศ์ | ผู้ช่วยศาสตราจารย์ | 081-7081456 | varaporn@kku.ac.th |
| 4 | ผศ.เอกชัย ภัทรพันธ์วิเชียร | ผู้ช่วยศาสตราจารย์ | 088-3185197 | ekkpat@kku.ac.th |
| 5 | ผศ.อารยาพร มคธเพศ | ผู้ช่วยศาสตราจารย์ | 081-7397972 | arayama@kku.ac.th |
| 6 | ผศ.ไชยพัศร์ ธำรงยศวิทยากุล | ผู้ช่วยศาสตราจารย์ | 094-1915956 | chaiyapas@kku.ac.th |
| 7 | ผศ.ดร.คณิต ชูคัณหอม | ผู้ช่วยศาสตราจารย์ | 081-7177441 | kanchu@kku.ac.th |
| 8 | ผศ.ธนาคาร นะศรี | ผู้ช่วยศาสตราจารย์ | 084-2034749 | tanakarn@kku.ac.th |
| 9 | อ.นุสรา สุวรรณโชติ | อาจารย์ | 086-8524848 | nussuw@kku.ac.th |
| 10 | ผศ.อรัญ จันทร์ลุน | ผู้ช่วยศาสตราจารย์ | 085-0147080 | Aran\_jan@kku.ac.th |
| 11 | นายประพันธ์ แก่นจำปา | นักเทคนิคการแพทย์ | 086-7208483 | prapanka@kku.ac.th |
| 12 | นางสุธิดา จันทร์ลุน | นักวิทยาศาสตร์ | 081-3804843 | sutvir@kku.ac.th |
| 13 | นักศึกษาคณะสัตวแพทยศาสตร์ มหาวิทยาลัยขอนแก่น 120 คน | | - | - |

**สถานที่ปฏิบัติงานโครงการ** อำเภอสมเด็จ จังหวัดร้อยเอ็ด

# 1. หลักการและเหตุผล

ในปัจจุบันการดำเนินชีวิตของคนไทยยังมีความสัมพันธ์อยู่กับสัตว์ ไม่ว่าจะเป็นสัตว์เศรษฐกิจ เช่น โค กระบือ สุกร เป็ด ไก่ ปลา หรือสัตว์เลี้ยงภายในบ้าน เช่น สุนัขและแมว เพื่อให้เกิดผลสัมฤทธิ์ทางเศรษฐกิจและการมีสุขภาพที่ดีทั้งคนและสัตว์ จึงจำเป็นอย่างยิ่งที่ผู้เลี้ยงจะต้องมีความรู้ในการเลี้ยงดูอย่างถูกวิธี รวมทั้งมีการป้องกันโรคต่างๆ โดยเฉพาะโรคที่อาจติดต่อจากสัตว์สู่คน (Zoonosis) รวมทั้งมีการพัฒนาคุณภาพชีวิต ความเป็นอยู่ที่ดีทั้งในด้านสุขอนามัย การเลือกบริโภคอาหารที่ถูกสุขลักษณะเพื่อไม่ให้เกิดการแพร่กระจายหรือการระบาดของโรคซึ่งมีสาเหตุมาจากโรคที่อาจติดต่อจากสัตว์สู่คน อีกทั้งปัจจุบันแนวความคิดทางด้านเกษตรอินทรีย์และหลักการเศรษฐกิจพอเพียงได้รับความสนใจในการนำไปใช้ในการประกอบอาชีพของเกษตรกร ทั้งนี้วิชาชีพสัตวแพทย์เป็นสายงานตรงที่สามารถให้ความรู้แก่ชุมชนในประเด็นดังกล่าวนี้ได้

คณะสัตวแพทยศาสตร์ มหาวิทยาลัยขอนแก่น เป็นอีกหน่วยงานหนึ่งที่ให้ความสำคัญในการบริการวิชาการสู่สังคมและบำเพ็ญสาธารณประโยชน์แก่ชุมชนโดยเฉพาะในภูมิภาคตะวันออกเฉียงเหนือ มาตลอด ซึ่งในช่วงเดือนมีนาคมของทุกปีที่ผ่านมา นักศึกษาคณะสัตวแพทยศาสตร์ภายใต้การดูแลของคณาจารย์ ได้จัดกิจกรรมออกค่ายบำเพ็ญประโยชน์ เพื่อเรียนรู้การทำงานจริงในฐานะสัตวแพทย์ เป็นระยะเวลาประมาณ 10 วัน ซึ่งกิจกรรมหลักที่ดำเนินการคือ การให้บริการฉีดวัคซีนป้องกันโรค (ตามโปรแกรมการปฏิบัติงานของสำนักงานปศุสัตว์จังหวัด) และการให้ยาถ่ายพยาธิในโค-กระบือ การให้บริการฉีดวัคซีนป้องกันโรคพิษสุนั ขบ้าแก่สุนัขและแมว รวมทั้งตรวจหาพยาธิในสำไส้และพยาธิในเลือดของโค-กระบือ นอกจากนี้ ในครั้งนี้จะมีบริการผ่าตัดทำหมันให้กับสุนัขและแมวด้วย โดยการให้บริการทุกอย่างจะไม่เก็บเงินจากชาวบ้านแต่อย่างใด โครงการค่ายบูรณาการสัตวแพทย์ เป็นค่ายที่สามารถให้บริการชุมชนที่หลากหลาย ไม่เน้นเฉพาะกิจกรมด้านการดูแลและการแก้ไขปัญหาสุขภาพสัตว์เท่านั้น แต่จะดูแลให้ครอบคลุมถึงการให้ความรู้หลายๆ ด้านแก่ประชาชนเพื่อให้เกิดประสิทธิผลต่อชุมชนให้มากที่สุด ซึ่งตลอดกิจกรรมนี้ในทุกปีที่ผ่านมา สามารถให้บริการแก่ชาวบ้านได้ไม่น้อยกว่า 20 หมู่บ้าน เช่น การออกค่ายบูรณาการทางสัตวแพทย์ ครั้งที่ 10 เมื่อวันที่ 10-19 มีนาคม 2557 ที่ผ่านมา ที่ ตำบลพระยืน และตำบลหนองแวง อำเภอพระยืน จังหวัดขอนแก่น จากกิจกรรมนี้ได้ให้บริการแก่ปศุสัตว์และสัตว์เลี้ยงมารับบริการดังนี้ ได้แก่ เจ้าของที่นำสัตว์เลี้ยงมารับบริการ 983 คน สัตว์เลี้ยงที่มารับบริการ 1730 ตัว เป็นสุนัข 1092 ตัว รับวัคซีนพิษสุนัขบ้า 947 ตัว ถ่ายพยาธิ 1092 ตัว แมว 116 ตัว รับวัคซีนพิษสุนัขบ้า 103 ตัว ถ่ายพยาธิ 116 ตัว กระต่าย 3 ตัว รับวัคซีนพิษสุนัขบ้า 1 ตัว ถ่ายพยาธิ 3 ตัว โค 472 ตัว รับวัคซีนปากเท้าเปื่อย 391 ตัว ถ่ายพยาธิ 472 ตัว กระบือ 12 ตัว รับวัคซีนปากเท้าเปื่อย 10 ตัว ถ่ายพยาธิ 12 ตัว แพะ 25 ตัว รับวัคซีนปากเท้าเปื่อย 6 ตัว ถ่ายพยาธิ 25 ตัว สุกร 10 ตัว รับวิตามิน 10 ตัว อนึ่ง ค่ายบูรณาการทางสัตวแพทยศาสตร์นี้ นอกจากจะเป็นค่ายใหญ่ประจำปีของคณะสัตวแพทยศาสตร์ ที่เกิดจากชุมนุมต่างๆ แล้ว ยังเป็นกิจกรรมที่มีการบูรณาการการเรียนการสอนในรายวิชาต่างๆ ของคณะสัตวแพทยศาสตร์ เช่น 714 331 วิทยาหนอนพยาธิทางสัตวแพทย์ 714 332 กีฏวิทยาและวิทยาสัตว์เซลล์เดียวทางสัตวแพทย์ 714 551 การปฏิบัติคลินิกทางพยาธิชีววิทยา 1 717 423 อายุรศาสตร์สัตว์เลี้ยง และ 717 528 อายุรศาสตร์สัตว์เคี้ยวเอื้อง เป็นต้น

**2. ปัญหาและแนวทางการแก้ปัญหา**

เนื่องจากเจ้าหน้าที่ของกรมปศุสัตว์มีจำนวนน้อยเมื่อเทียบกับจำนวนปศุสัตว์และสัตว์เลี้ยงที่ชาวบ้านมีในครอบครอง จึงทำให้สัตว์เลี้ยงของชาวบ้านอาจได้รับบริการจากทางราชการไม่ทั่วถึง และชาวบ้านส่วนใหญ่มีฐานะยากจนทำให้ไม่สามารถนำสัตว์เลี้ยงของตนไปเข้ารับบริการตามสถานบริการต่างๆทั้งของรัฐและเอกชน ดังนั้น การจัดกิจกรรมนี้นอกจากจะเป็นการช่วยเหลือชาวบ้านโดยตรงแล้ว ยังถือเป็นการช่วยเหลือราชการอีกทางหนึ่ง นอกจากนั้นนักศึกษายังจะได้ฝึกปฏิบัติงานเพื่อเป็นการเพิ่มประสบการณ์ด้านวิชาชีพในสถานการณ์จริง รวมทั้งได้เรียนรู้สภาพความเป็นอยู่ การดำเนินชีวิต และความต้องการของชุมชนอีกด้วย ซึ่งจะเป็นประโยชน์อย่างยิ่งแก่นักศึกษาเมื่อจบออกไปทำงานจริงกับชุมชน

**3. วัตถุประสงค์**

1. เพื่อให้นักศึกษาสามารถประยุกต์ความรู้ทางวิชาการทางด้านสัตวแพทย์เพื่อนำมาปฏิบัติได้จริง รู้จักการแก้ปัญหาเฉพาะหน้า สร้างความรัก ความสามัคคีและความภาคภูมิใจในวิชาชีพสัตวแพทย์

2. เพื่อให้นักศึกษาได้ฝึกการทำงานเป็นทีม การวางแผน การแบ่งงาน ความรับผิดชอบในหน้าที่ และการปรับตัวเข้าสู่ชุมชน

3. เพื่อให้นักศึกษาได้ฝึกการทำกิจกรรมต่างๆ ร่วมกับชาวบ้านในพื้นที่ที่ออกค่าย และเรียนรู้วีถีความเป็นอยู่ในชุมชน

4. เพื่อให้บริการชุมชนด้านการฉีดวัคซีนป้องกันโรคพิษสุนัขบ้า รวมทั้งให้บริการตรวจสุขภาพและถ่ายพยาธิภายนอกและภายในแก่สุนัขและแมว

5. เพื่อให้บริการชุมชนด้านการฉีดวัคซีนป้องกันโรคปากเท้าเปื่อย รวมทั้งให้บริการตรวจสุขภาพ และถ่ายพยาธิภายนอกและภายในแก่โค-กระบือ

6. เพื่อการฝึกปฏิบัติงานให้ความรู้ทางด้านการเลี้ยงสัตว์น้ำ หรือทำการเกษตรอินทรีย์แก่คนในชุมชน

7. เพื่อการฝึกปฏิบัติงานให้ความรู้ทางด้านโรคที่สำคัญในปศุสัตว์ที่มักพบในประเทศไทย อาทิ โรคของโค กระบือ สุกร ไก่ เป็นต้น

8. บริการตรวจโรคทางห้องปฏิบัติการ และวางแผนการรักษาโรคในปศุสัตว์

9. เพื่อสืบสานศิลปวัฒนธรรมและประเพณีอันดีงามของชุมชนให้คงอยู่สืบไป

10. เพื่อเป็นการประชาสัมพันธ์คณะสัตวแพทยศาสตร์และมหาวิทยาลัยขอนแก่นให้เป็นที่รู้จัก

**4. เป้าหมาย**

|  |  |  |  |  |
| --- | --- | --- | --- | --- |
| เป้าหมาย/กิจกรรมหลัก | ดัชนีชี้วัด (KPI) | | | |
| ด้านผลผลิต (Output) | ด้านผลลัพธ์ (Outcome) | ด้านเวลา | ด้านค่าใช้จ่าย |
| 1. ให้บริการตรวจสุขภาพในสุนัข-แมว ฉีดวัคซีนป้องกันโรคพิษสุนัขบ้าหรือให้ยาเพื่อกำจัดพยาธิภายนอกและพยาธิภายในแก่สุนัข-แมว | 1. มีจำนวนสุนัขและแมวมารับบริการไม่น้อย 500 ตัว | 1. ช่วยลดความเสี่ยงของการเกิดโรคพิษสุนัขบ้าทั้งในคนและในสัตว์เลี้ยง  2. สุนัขและแมวมีสุขภาพดีขึ้น | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 2. ให้บริการผ่าตัดทำหมันในสุนัขและแมว | 2. มีสุนัขและแมว มารับบริการไม่น้อยกว่า 50 ตัว | 3. ช่วยลดจำนวนและควบคุมประชากรของสุนัขและแมว | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 3. ให้บริการตรวจสุขภาพในโค – กระบือ ฉีดวัคซีน หรือให้ยาเพื่อกำจัดพยาธิภายนอกและพยาธิภายในแก่โค-กระบือ | 3. มีจำนวนโคและกระบือมารับบริการไม่น้อยกว่า 300 ตัว | 4. ช่วยลดความเสี่ยงของการเกิดโรคปากและเท้าเปื่อยในปศุสัตว์  5. โค-กระบือมีสุขภาพดีขึ้น  6. ลดค่าใช้จ่ายของเกษตรกรในการรักษาสัตว์ | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 4. อบรมให้ความรู้ด้านการเลี้ยงสัตว์น้ำหรือทำการเกษตรอินทรีย์แก่คนในชุมชน | 4. มีจำนวนเกษตรกรมารับการอบรมด้านการเลี้ยงสัตว์น้ำหรือทำการเกษตรอินทรีย์ไม่น้อยกว่า 30 คน | 7. เกษตรกรสามารถนำความรู้ด้านการเลี้ยงสัตว์น้ำหรือการทำเกษตรอินทรีย์ไปประยุกต์ใช้ในการดำเนินชีวิตตามแนวเศรษฐกิจพอเพียงได้ | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 5. อบรมให้ความรู้แก่เจ้าของสัตว์ในการดูแลสุขสุขภาพสัตว์และการป้องกันโรคเบื้องต้น | 5. มีการจัดอบรมให้ความรู้ชาวบ้านด้านการดูแลสุขภาพสัตว์และการป้องกันโรคเบื้องต้นทั้งในสัตว์เล็กและปศุสัตว์โดยมีเกษตรกรเข้ารับการอบรมไม่น้อยกว่า 100 คน | 8. ชาวบ้านสามารถดูแลสุขภาพและป้องกันโรคในสัตว์ได้ในเบื้องต้น  9. ชาวบ้านสุขลักษณะส่วนบุคคลที่ดีและยังป้องกันการเกิดโรคที่อาจติดต่อจากสัตว์สู่คน | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 6. มีกิจกรรมร่วมกับชุมชนรวมทั้งมีการสร้างความสัมพันธ์ที่ดีกับชุมชน | 6. มีโครงการย่อยให้นักศึกษาได้มีปฏิสัมพันธ์กับชาวบ้านอย่างน้อย 3 โครงการ | 10. นักศึกษาได้เรียนรู้วิถีชีวิตความเป็นอยู่ของชาวบ้านและมีโอกาสแสดงภาพลักษณ์อันดีงามของนักศึกษา มหาวิทยาลัยขอนแก่น | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 7. มีการพัฒนา ซ่อมแซมหรือปรับปรุงห้องสมุดหรืออาคารของโรงเรียน | 7. ห้องสมุดหรืออาคารของโรงเรียนในพื้นที่อย่างน้อย 1 แห่งได้รับการซ่อมแซมหรือปรับปรุง | 11. โรงเรียนมีห้องสมุดหรืออาคารที่สวยงามและเหมาะสมกับการใช้งาน เพื่อกระตุ้นการใช้บริการของนักเรียน | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 8. มีการพัฒนาพื้นที่ของหมู่บ้านหรือโรงเรียนหรือวัดร่วมกับชาวบ้าน | 8. พื้นที่ของหมู่บ้านหรือโรงเรียนหรือวัดได้รับการพัฒนา ซ่อมแซมหรือปรับปรุงโดยนักศึกษาและชาวบ้าน 1 ครั้ง | 12. หมู่บ้านหรือโรงเรียนหรือวัดมีสุขลักษณะดี ภูมิทัศน์สวยงาม  13. นักศึกษาและชาวบ้านมีปฏิสัมพันธ์กันมากขึ้น | ดำเนินกิจกรรมประมาณเดือนพฤษภาคม หรือ มิถุนายน 2558 |  |
| 9. ทำบุญตักบาตรที่วัดร่วมกับชาวบ้าน | 9. นักศึกษาไปทำบุญตักบาตรที่วัดร่วมกับชาวบ้านอย่างน้อย 1 ครั้ง | 14. เป็นการสืบสานศิลปวัฒนธรรมอันดีงามให้คงอยู่สืบไป | ดำเนินกิจกรรมประมาณเดือนพฤษภาคม หรือ มิถุนายน 2558 |  |

**5. วิธีดำเนินการ (แผนการดำเนินการ/ปฏิทินปฏิบัติงาน)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ขั้นตอน/กิจกรรม | พ.ศ. 2557 | | | พ.ศ. 2558 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| ประชุมร่วมกันทั้งคณาจารย์และนักศึกษา วางแผนงาน และมอบหมายภาระงาน | X | X | X |  |  |  |  |  |  |  |  |  |
| ประสานงานผู้ที่เกี่ยวข้อง กำหนดกลุ่มเป้าหมาย สำรวจความต้องการ และสถานที่ |  |  | X | X | X | X |  |  |  |  |  |  |
| เตรียมความพร้อมด้านเวชภัณฑ์ วัสดุสำนักงาน และอื่นๆ |  |  |  |  |  | X | X |  |  |  |  |  |
| ดำเนินกิจกรรมค่ายบูรณาการ |  |  |  |  |  |  |  | X |  |  |  |  |
| สรุปและประเมินผลการดำเนินการ |  |  |  |  |  |  |  |  | X | X | X |  |
| จัดทำรายงานโครงการ |  |  |  |  |  |  |  |  |  |  | X | X |

**6. กิจกรรมหรือขั้นตอนที่เป็นการบูรณาการการเรียนการสอน**

ค่ายบูรณาการทางสัตวแพทย์ มีการบูรณาการการเรียนการสอนในรายวิชาต่างๆ ตามหลักสูตรของคณะสัตวแพทยศาสตร์ โดยสอดคล้องกับรายวิชาต่างๆ ดังนี้

|  |  |
| --- | --- |
| **กิจกรรมที่ปฏิบัติ** | **สอดคล้องกับเนื้อหารายวิชา** |
| นักศึกษาเก็บตัวอย่างจากสัตว์มาตรวจหาพยาธิภายใน ภายนอก เช่น ตรวจเลือด อุจจาระ | 714 331 วิทยาหนอนพยาธิทางสัตวแพทย์  714 332 กีฏวิทยาและวิทยาสัตว์เซลล์เดียวทางสัตวแพทย์  714 551 การปฏิบัติคลินิกทางพยาธิชีววิทยา 1 |
| นักศึกษาได้ตรวจวินิจฉัยโรคเบื้องต้นในสัตว์เล็ก เช่น การตรวจร่างกาย ถ่ายพยาธิภายในและภายนอก การทำวัคซีนในสุนัข และ แมว | 717 451 อายุรศาสตร์สุนัข  717 452 อายุรศาสตร์แมว  710 531 คลินิกปฏิบัติด้านสัตว์เล็ก 1  710 631 คลินิกปฏิบัติด้านสัตว์เล็ก 2 |
| นักศึกษาได้ตรวจวินิจฉัยโรคเบื้องต้นในสัตว์สัตว์ใหญ่ เช่น การตรวจร่างกาย ถ่ายพยาธิภายในและภายนอก การทำวัคซีนในโคและกระบือ | 717 454 อายุรศาสตร์สัตว์เคี้ยวเอื้อง  710 532 คลินิกปฏิบัติทางด้านสัตว์เคี้ยวเอื้อง 1  710 632 คลินิกปฏิบัติทางด้านสัตว์เคี้ยวเอื้อง 2 |
| นักศึกษาอบรมเกษตรกรในเรื่องความรู้เบื้องต้นเกี่ยวกับ โรคที่สำคัญในปศุสัตว์ รวมทั้งได้เข้าเยี่ยมฟาร์มปศุสัตว์ | 717 454 อายุรศาสตร์สัตว์เคี้ยวเอื้อง  717 555 อายุรศาสตร์สุกร  717 556 อายุรศาสตร์สัตว์ปีก  710 533 คลินิกปฏิบัติด้านสัตว์ปีก 1  710 633 คลินิกปฏิบัติด้านสัตว์ปีก 2  710 534 คลินิกปฏิบัติด้านสุกร1  710 634 คลินิกปฏิบัติด้านสุกร 2 |
| นักศึกษาอบรมเกษตรกรเกี่ยวกับความรู้เบื้องต้นในการเลี้ยงสัตว์น้ำ และโรคที่สำคัญในสัตว์น้ำ | 717 557 อายุรศาสตร์สัตว์น้ำ  710 536 คลินิกปฏิบัติด้านสัตว์น้ำและสัตว์ป่า 1  710 636 คลินิกปฏิบัติด้านสัตว์น้ำและสัตว์ป่า 2 |
| นักศึกษาได้ฝึกปฏิบัติด้านการผ่าตัดทำหมันในสุนัขและแมว | 715 412 ศัลยศาสตร์สัตว์เล็ก  715 431 ปฏิบัติการศัลยศาสตร์สัตว์เล็ก |
| นักศึกษาได้อบรมเกษตรกรเกี่ยวกับโรคสัตว์สู่คนที่สำคัญ | 716 414 โรคสัตว์สู่คน |
| นักศึกษาได้ฝึกบังคับสัตว์ทั้งในสุนัข แมว และปศุสัตว์ | 715 361 พฤติกรรมและการบังคับสัตว์ |

**7. งบประมาณ 190,000 (หนึ่งแสนเก้าหมื่นบาทถ้วน) ถัวเฉลี่ยทุกรายการ**

|  |  |  |  |  |
| --- | --- | --- | --- | --- |
| **รายการ** | **รายละเอียด** | **จำนวนเงิน** | | **หมายเหตุ** |
| **งบดำเนินงาน** |  |  |  |  |
| **7.1 ค่าตอบแทน** |  |  |  |  |
|  |  |  |  |  |
| **7.2 ค่าใช้สอย** |  |  |  |  |
| ค่าเบี้ยเลี้ยง | * เบี้ยเลี้ยงคนขับรถ ช่วงเตรียมค่ายและปฏิบัติงานค่าย วันละ 240 บาท x 3 คน รวม 12 วัน | 8,640 | บาท |  |
| ค่าอาหาร | * ค่าอาหารสำหรับนักศึกษา 120 คน วันละ 100 บาท รวม 12 วัน | 144,000 | บาท |  |
| ค่าน้ำมันเชื้อเพลิง | * ค่าน้ำมันเชื้อเพลิง ช่วงเตรียมค่ายและปฏิบัติงานค่าย รถ 3 คัน วัน 1000 บาท รวม 12 วัน | 36,000 | บาท |  |
| **7.3 ค่าวัสดุ** |  |  |  |  |
| ค่าวัสดุ | * วัสดุสำนักงาน และวัสดุอุปกรณ์ในการจัดค่ายอื่นๆ | 1,360 | บาท |  |
| **รวม** |  | **190,000** | **บาท** |  |

**8. ระยะเวลาที่ดำเนินการ (เป็นโครงการที่มีระยะเวลาสิ้นสุดในปีงบประมาณ 2558)**

วันเริ่มต้นโครงการ 1 ตุลาคม 2557 วันสิ้นสุดโครงการ 30 กันยายน 2558

**9. ผลที่คาดว่าจะได้รับ**

7.1 นักศึกษาสามารถนำความรู้ในห้องเรียน มาประยุกต์ใช้ให้เกิดประโยชน์ได้จริง และสามารถแก้ไขปัญหาเฉพาะหน้าได้

7.2 นักศึกษาสามารถทำงานเป็นทีม สามารถวางแผนการแบ่งงาน ความรับผิดชอบในหน้าที่ การปรับตัวเข้าสู่ชุมชน มีความรักและความภาคภูมิใจในวิชาชีพสัตวแพทย์

7.3 นักศึกษาได้ทำกิจกรรมต่างๆ ร่วมกับชาวบ้านในท้องที่ออกค่าย และเรียนรู้วีถีความเป็นอยู่ในชุมชน

7.4 ช่วยลดความเสี่ยงของการเกิดโรคพิษสุนัขบ้าทั้งในคนและสัตว์เลี้ยง รวมทั้งสุนัขและแมวมีสุขภาพดีขึ้น

7.5 ช่วยลดความเสี่ยงของการเกิดโรคระบาดที่สำคัญในปศุสัตว์

7.6 นักศึกษาและคนในชุมชนได้มีความรู้และได้ฝึกปฏิบัติงานด้านสัตว์น้ำและการทำเกษตรอินทรีย์

7.7 ช่วยสร้างสุขลักษณะส่วนบุคคลที่ดี และช่วยลดปัญหาการเกิดโรคติดต่อระหว่างสัตว์สู่คน

7.8 ช่วยกันรักษาขนบธรรมเนียมประเพณีอันดีงามของคนในท้องถิ่นให้คงอยู่สืบไป

7.9 วิชาชีพสัตวแพทย์ คณะสัตวแพทยศาสตร์ และมหาวิทยาลัยขอนแก่น เป็นที่รู้จักและมีชื่อเสียงยิ่งขึ้น

**10. การประเมินผลโครงการ**

10.1 บัณฑิตที่จบจากคณะสัตวแพทยศาสตร์ มหาวิทยาลัยขอนแก่น มีคุณลักษณะที่พึงประสงค์สมบูรณ์ยิ่งขึ้น

10.2 สุขภาพของสุนัขและแมวดีขึ้น อุบัติการณ์ในการพบโรคพิษสุนัขบ้าในสุนัขและแมวในพื้นที่ที่เข้าไปให้บริการลดลง

10.3 สุขภาพของโค-กระบือดีขึ้น อุบัติการณ์ในการเกิดโรคระบาด (ชนิดที่ทำวัคซีน) ลดลง

10.4 เด็กนักเรียนในโรงเรียนที่ได้รับการปรับปรุงเข้าใช้บริการห้องสมุดเพิ่มขึ้น

10.5 พื้นที่ของชุมชนหรือโรงเรียนได้รับการพัฒนาภูมิทัศน์ให้สวยงามขึ้น

10.6 คนในชุมชนมีคุณภาพชีวิตที่ดีและสุขภาพแข็งแรงขึ้น

10.7 เยาวชนได้รับความรู้เพิ่มขึ้น นอกเหนือจากการเรียนในห้องเรียน

10.8 คณะสัตวแพทยศาสตร์ และมหาวิทยาลัยขอนแก่น เป็นที่รู้จักมากขึ้น

(ลงชื่อ) .................................................................ผู้เสนอโครงการ

(ผู้ช่วยศาสตราจารย์ ดร.วีรพล ทวีนันท์)

............../....................................../...............

(ลงชื่อ) .................................................................คณบดี

(รองศาสตราจารย์ ดร.สุณีรัตน์ เอี่ยมละมัย)

............../....................................../...............

โครงการนี้ผ่านการประชุมคณะกรรมการประจำคณะ ครั้งที่ 5/2557

เมื่อวันที่ พฤษภาคม พ.ศ.2557